Държавен вестник, бр. 15, 2010 г., стр. 69

БРОЙ  15	
Д Ъ Р Ж А В Е Н  В Е С Т Н И К 	
СТР.  69  
Статистическите изследвания за граждан­
ското въздухоплаване се извършват от Главна 
дирекция „Гражданска въздухоплавателна адми­
нистрация“ към Министерството на транспорта, 
информационните технологии и съобщенията. 
През 2009 г. е осигурена статистическа информа­
ция за въздушния транспорт и приключване на 
проект по ФАР за статистиката на транспорта.
Информацията за морските и речните прис­
танища е осигурена от Изпълнителна агенция 
,,Морска администрация“.
В областта на туризма усилията бяха насо­
чени към развитие на статистическия инстру­
ментариум на изследването на туристическите 
пътувания и разходите за туризъм на населе­
нието, като бе намален броят на въпросите 
и оптимизиран видът на анкетната карта и 
бе усъвършенствана методиката за оценка на 
неотговорилите респонденти или на липсващи 
отговори на отделни въпроси. През 2009 г. бе 
подобрена извадковата техника на изследването 
на преминаващите български и чужди граждани 
през граничните пунктове на страната с цел 
предоставяне на по-точни и надеждни статис­
тически оценки, необходими за разработване на 
платежния баланс на страната и статистиката 
на туризма. Към тримесечното изследване на 
туристическите пътувания и разходите за ту­
ризъм на населението бяха добавени допълни­
телни показатели, осигуряващи съгласуваност 
с Директива 95/57/ЕО за събиране на данни 
в областта на туризма. Разработени бяха пи­
лотно сателитните сметки за туризма с данни 
за 2006 г. като резултат от участието на НСИ 
с още 13 държави – членки на ЕС, в проект 
за развитие на методологията в тази област.
Статистически бизнес регистър
През 2009 г. продължи текущата работа по 
поддържане и актуализация на Регистъра на 
статистическите единици (РСЕ) с данни от 
статистически наблюдения и външни адми­
нистративни източници, като работата беше 
пренасочена по новата класификация на ико­
номическите дейности – КИД-2008. Работата на 
РСЕ продължава да осигурява пълния обхват 
от активните статистически единици (гене­
ралната съвкупност), било то „предприятия“ 
или „местни единици“ или извадки от тях, 
формирани по определени критерии, които да 
обслужват статистическите наблюдения. От него 
се извършва и информационно обслужване на 
редица външни клиенти на НСИ.
Предстои внедряване на получаването на 
данни за статистическите единици – „пред­
приятие“ и „местна единица“ в РСЕ от новата 
информационна система „Бизнес статистика“ 
(ИСБС). През отчетната година стартира и 
приложението „Зареждане на данни от Тър­
говския регистър“, който е един от основните 
административни източници на РСЕ. Беше 
въведен и целият обем информация, вписана 
от Търговския регистър след 1 януари 2008 г. 
до текущия момент. Продължава и работата 
по определяне на обхвата и характеристиките 
на статистическите единици с вид „местна 
единица“. В началото на 2009 г. в РСЕ бяха 
вписани местните единици, подали данни в 
изчерпателното годишно наблюдение на не­
финансовите предприятия, съставящи баланс 
за 2007 г. В техническото задание за новата 
ИСБС беше добавен формулярът „Справка за 
местните единици“. Предстои анализ и обра­
ботка на събраните данни с цел вписване в 
РСЕ на нови местни единици, актуализация 
на характеристиките за съществуващи такива 
или закриване на прекратили дейността си 
местни единици.
През 2009 г. НСИ взе участие в проект на 
ЕК „Тестване на данните от Еврогруп регистъра 
с тези от Националния бизнес регистър“, с кой­
то се извърши идентификация на национално 
ниво на единици от типа „група предприятия“, 
предоставени от Европейския регистър на 
групите предприятия (EGR). Беше извършено 
и актуализиране и допълване на списъка от 
единици, за които в Бизнес регистъра има 
информация, че са част от многонационални 
групи предприятия, но не се съдържат в пре­
доставения от Евростат списък.
ІІІ. 4. МНОГООТРАСЛОВА СТАТИСТИКА
Бизнес тенденции 
През изминалата година ежемесечните 
наблюдения на бизнес тенденциите на НСИ 
придобиха особена важност в условията на ико­
номическа и финансова криза като най-бързият 
източник на официални статистически данни 
за икономическата ситуация и очакванията 
за промените в заетостта, цените и производ­
ството на мениджърите в промишлеността, 
строителството, търговията на дребно и сектора 
на услугите за настоящата и бъдещата бизнес 
дейност, както и от потребителите за техните 
намерения за покупки и спестявания в следва­
щите 3 до 6 месеца. С финансовото съдействие 
на Европейската комисия тези наблюдения 
се провеждаха по „Общата хармонизирана 
програма на Европейския съюз за бизнес 
наблюдения и наблюдение на потребителите“ 
в страните членки, в т. ч. и в България. Нес­
лучайно показателите от тези наблюдения се 
използват като компоненти на съставни изпре­
варващи показатели за анализ и откриване на 
повратните точки в икономическия цикъл. Те 
служат за икономически анализ, мониторинг и 
краткосрочно прогнозиране от Главна дирекция 
„Икономически и финансови въпроси“ на ЕС.
Устойчиво развитие
Основните приоритети в работата в областта 
на показателите за устойчивото развитие бяха: 
разширяване на набора от показателите за 
устойчиво развитие за отчитане на напредъка 
на страната в изпълнение на Лисабонската 
стратегия и Стратегията за устойчиво развитие 
на ЕС (2006); подобряване на качеството и 
навременността на публикуване на показате­
лите за устойчивото развитие и запознаване